  Майя Бывальцева Сьӧлтаын XXVIII Элькун гужем гурт шудонъёсы 1 сюрс 500 пала спортсменъёс пыриськозы. Со сярысь Удмуртиысь Физкультурая, спортъя но егитъёсын ужан политикая министерстволэн пресс-службаез ивортэ. Элькун гужем гурт шудонъёслэн ибырвесез (талисманэз) Гоша гондыр луоз Гурт шудонъёс 3-6 пӧсьтолэзе черкогуртысь спортъя выль объектъёсын ортчозы. Спортсменъёс 19 амалъёсын кужымзэс мерталозы: волейбол, мини-лапта, капчи атлетика, мини-футбол, дартс, шашки, дзюдо, гира ӝуткан, триатлон но мукет. Ӵошатсконъёс сяна, куноосты лулчеберет ужрадъёс но возьмало: экскурсиос, концертъёс, мастер-классъёс. Шудонъёсты сӥё-дано усьтон ужрад 3-тӥ пӧсьтолэзе 17 часын выль стадионын кутскоз. Спортсменъёслэсь парадзэс, дышетскисьёсын, ёросын но черкогуртын улӥсьёсын дасям возьматонэз вань мылкыд карисьёс учкыны быгатозы. Усьтон бере нырысетӥ ӵошатскон нуналлы йылпумъянъёс лэсьтозы, эктон-позыръяськон но фейерверк луоз.   Тодэ вайытом, чорыганы яратӥсьёсты «Зарни чорыг» кутыны ӧтё Дэбес ёросэ. Тегъёс: Спорт Удмуртия гуртшудонъёс Сьӧлта  